D Befürworter vum Rumantsch Grischun hen langi Zit gsait gha, dass es kei  Absicht gäb, die Sprooch au in de Schuele yyzfiere, oder es isch als e sehr langfrischtigs Zyyl aagluegt worde. Aafang vo de 90er hen sich aber au erschti Stimme gmolde, wo sich für e Yyfierig ussgsproche hen, un im Joor 1994 isch es s Hauptthema vunere Veraastaltig vo de Lia Rumantscha gsi. Es isch argumentiert worde, dass es kei Zweck hät, e Sprooch yyzfiere, wo nit in de Schuele glehrt wird. Bsunders ussem Engadin hen sich Stimme gäge e Yyfierig gmolde. Im Oberengadin het mer zum Byspil gfürcht, dass s  Rumantsch Grischun als Schuelsprooch s Lokalidiom Putér schweche dät, wo sowiiso scho en schwache Stand het. Einig isch mer sich gsi, dass e Yyfierig nit per Dekret, sundern numme mit Zuestimmig vo de Betroffene stattfinde sött. Au dass passivi Kompetenze im Rumantsch Grischun vermittlet werde sötte, het gröösseri Zuestimmig gha[21].